Gyümölcssavaknak nevezett természetes eredetű savak, melyek azonban nem kizárólag gyümölcsökben (pl. almában, citrusfélékben, naspolyában, szőlőben) termelődnek, hanem tejben és cukornádban is. A hidratáláson kívül legismertebb tulajdonságuk az ún. peeling-hatás, tehát hogy serkentik a hámlás természetes folyamatát, amely a bőr elöregedése és a napfény okozta károsodások miatt zavart szenvedhet. Az AHA gyümölcssavak (és azon belül is a glikol-savak) nemcsak azért elengedhetetlenek a sima és üde arcbőr biztosításához, mert hatékonyak a szarusodás folyamatával szemben és nagy szerepet játszanak az elhalt bőrsejtek eltávolításában, hanem azért is, mert serkentik a bőr rugalmasságáért és szépségéért felelős kollagén képződését, valamint foltcsökkentő tulajdonsággal is rendelkeznek, amennyiben felgyorsítják a nap hatására kialakult pigment anyag, az ún. melanin festéksejt elhalványodását.Összefoglalva: az alfa-hidroxidok fokozzák a vérbőséget, serkentik a keringést, csökkentik a ráncokat, oldják a felszíni keratinját és javítják a bőr vízmegkötő azaz hidratáló képességét.Hámlasztó és bőrmegújító hatásuk szinte napok alatt jelentkezik, de a bőr teljes megújulása egy 28 napos ciklus alatt megy végbe. Ez alatt az idő alatt a bőr kicserélődik, lezajlik a szaruképződés folyamata, a bőr regenerálódik.Bár más és más név alatt, az AHA savak használata messzire nyúlik vissza. Kleopátra savanyú szamártejben fürdött, a Napkirály udvarában musttal mosakodtak az udvarhölgyek, a régi magyar falvakban pedig reszelt alma pakolást kapott a menyasszony, hogy másnap bársonyos és üde arccal vezessék az oltár elé. Manapság vannak igen hatékony, koncentrált AHA- krémek, melyek használatát azonban  mivel az erős peeling hatás miatt a bőr vékonyabbá, érzékenyebbé válik  tanácsos kozmetikussal vagy bőrgyógyásszal egyeztetni. Ezeket a hámlasztó krémeket semmiképpen ne használjuk a szemünk környékén. Arra is érdemes odafigyelni, hogy az általunk használt bőrápolószerben található alfahidroxisav természetes eredetű-e. Merthogy vannak szintetikus készítmények is, és egyáltalában nem mindegy, hogy melyiket használjuk.Az Armonía csiga-termékei (mind a Genuine, mind pedig az Armonía natural márka Helix Aspersa termékcsaládja esetében) olyan arányban tartalmaznak alfa-hidroxidokat, mely teljes mértékben biztosítja a bőrregeneráló hatást, de nem okozhat az AHA kúráknál időnként előforduló viszketést vagy bőrpirosodást.